2019 m. d. techninės priežiūros paslaugų sutarties Nr.

6 priedas

**TECHNINĖS PRIEŽIŪROS PASLAUGŲ**

**SUTARTIES BENDROSIOS SĄLYGOS**

## **SĄVOKOS**

**Informacinė sistema „E. sąskaita“** – valstybės informacinė sistema, skirta informacinių technologijų priemonėmis parengti, pateikti ir išsaugoti sąskaitas už įsigyjamas prekes, paslaugas ir darbus, taip pat gauti informaciją apie pateiktų sąskaitų apmokėjimą (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)).

**Pirkimas** – Užsakovo atliekamas paslaugų įsigijimas su pasirinktu (pasirinktais) tiekėju (tiekėjais) sudarant techninės priežiūros paslaugų sutartį.

**Nurodymas –** bet koks raštiškas arba žodinis (kuris vėliau turi būti patvirtintas raštiškai) nurodymas, kurį dėl Sutarties vykdymo Paslaugos teikėjui duoda Užsakovas arba jo atstovas.

**Darbai –** Statinio statybos, rekonstrukcijos, remonto ar griovimo darbai, kuriuos Rangovas yra įsipareigojęs atlikti Rangos sutartimi ir kurių priežiūrą Paslaugos teikėjas privalo vykdyti pagal šią Sutartį.

**Paslaugos** – Statinio Darbų, vykdomų pagal Projektą ir Rangos sutartį, techninės priežiūros paslaugos ir kitos paslaugos, kurias Paslaugos teikėjas įsipareigoja teikti Užsakovui pagal šios Sutarties, Užduoties ir galiojančių teisės aktų reikalavimus.

**Paslaugos teikėjas –** Sutarties Šalis, teikianti Sutartyje numatytas Paslaugas.

**Projektas –** Užsakovo Rangovui pateiktas Statinio Projektas, kuris yra pridėtas kaip Rangos sutarties Specialiųjų sąlygų priedas, pagal kurį Rangovas yra įsipareigojęs vykdyti Darbus.

**Rangovas –** Užsakovo pasitelktas rangovas, su kuriuo Užsakovas yra sudaręs Rangos sutartį ir kurio vykdomų Darbų priežiūrą šia Sutartimi įsipareigoja vykdyti Paslaugos teikėjas.

**Statinys** – Sutarties Specialiosiose sąlygose ir (arba) Užduotyje nurodytas objektas, kurio Darbų, atliekamų Rangovo, priežiūrą pagal šią Sutartį privalo atlikti Paslaugos teikėjas.

**Statybą leidžiantis dokumentas –** Projekto pagrindu išduotas statybą leidžiantis dokumentas, pridėtas prie Rangos sutarties Specialiųjų sąlygų kaip priedas, kurio pagrindu Rangovas turi vykdyti Darbus, kuriuos pagal Sutartį prižiūri Paslaugos teikėjas.

**Sutartis -** Sutarties Bendrosios sąlygos, Specialiosios sąlygos ir visi jų priedai.

**Užduotis –** Užsakovo parengtas dokumentas, kuriame yra nurodytas Statinys ir Rangovo atliekami Darbai, apibūdinti reikalavimai ir / ar tikslai Paslaugų teikimo atžvilgiu, nurodyta, jei tai yra taikytina, metodai ir ištekliai, kuriuos privalo naudoti Paslaugos teikėjas ir / ar rezultatai, kurių jis privalo pasiekti.

**Užsakovas** – akcinė bendrovė „Lietuvos geležinkeliai“, toliau dar vadinama – **Šalis**.

## **ŠALIŲ PAREIŠKIMAI IR GARANTIJOS**

1. Šalys pareiškia ir garantuoja, kad:
   1. Sutartį sudarė turėdamos tikslą realizuoti jos nuostatas bei galėdamos realiai, tinkamai ir laiku įvykdyti Sutartyje prisiimtus įsipareigojimus;
   2. Sutartį sudarė nepažeisdamos ir neturėdamos tikslo pažeisti Lietuvos Respublikos teisės aktų bei savo įstatų ar kitų jų veiklą reglamentuojančių dokumentų bei sutartinių įsipareigojimų;
   3. jos yra mokios, jų veikla nėra apribota, joms neiškelta arba nėra numatoma iškelti bylos dėl restruktūrizavimo ar likvidavimo, jos nėra sustabdžiusios ar apribojusios savo veiklos, joms nėra iškelta bankroto byla arba vykdomas bankroto procesas ne teismo tvarka, siekiama priverstinio likvidavimo procedūros ar susitarimo su kreditoriais.
2. Paslaugų teikėjas pareiškia ir garantuoja, kad:
   1. visiškai susipažino su visa informacija, susijusia su Statiniu, Darbais ir Paslaugomis bei kita jo reikalavimu Užsakovo pateikta dokumentacija, reikalinga Sutarties pagrindu prisiimamiems įsipareigojimams tinkamai įvykdyti, ir ši dokumentacija bei joje pateikta informacija yra pakankama tam, kad Paslaugų teikėjas galėtų užtikrinti tinkamą ir savalaikį visų Sutartimi prisiimtų įsipareigojimų įvykdymą;
   2. jis pats ir visi jo pasitelkiami darbuotojai ir kiti asmenys turi visas licencijas, leidimus, atestatus, kvalifikacinius pažymėjimus, taip pat visą kitą reikiamą kvalifikaciją, kompetenciją ir ją patvirtinančius privalomus turėti galiojančius dokumentus, būtinus įsipareigojimams, numatytiems šioje Sutartyje, tinkamai įvykdyti;
   3. jis turi visas technines, intelektualines, fizines bei bet kokias kitas galimybes ir savybes, reikalingas ir leidžiančias jam tinkamai vykdyti Sutarties sąlygas bei užtikrinti aukščiausią Sutarties pagrindu teikiamų Paslaugų kokybę;
   4. visas Sutarties pagrindu teikiamas Paslaugas gali atlikti ir atliks Užsakovui pasiūlyme nurodytomis sąlygomis;
   5. jis neturi jokių įsipareigojimų tretiesiems asmenims, kurie kliudytų tinkamai vykdyti šia Sutartimi prisiimtus įsipareigojimus ir įsipareigoja neprisiimti tokių įsipareigojimų visu šios Sutarties galiojimo laikotarpiu.
3. Šalys pareiškia ir garantuoja, kad kiekvienas iš 1 ir 2 Sutarties punktuose padarytų pareiškimų Sutarties sudarymo dieną yra tikras ir teisingas visomis esminėmis sąlygomis ir kad nei viename šių pareiškimų nėra praleista jokia aplinkybė, leidžianti daryti tokį pareiškimą klaidinančiu ar turinčiu kitą prasmę.
4. **SUTARTIES DALYKAS**
5. Šia Sutartimi Užsakovas paveda Paslaugų teikėjui Statinio Darbų, vykdomų pagal Rangos sutartį, techninę priežiūrą bei kitas šioje Sutartyje išvardintas funkcijas, bendrosios statinio statybos techninės priežiūros vadovu ir specialios statinio statybos techninės priežiūros vadovu paskiriant Paslaugų teikėjo įgaliotus asmenis, ir įsipareigoja laiku mokėti nustatytą Paslaugų teikimo mokestį.
6. Paslaugų teikėjas Statinio Darbų techninę priežiūrą šioje Sutartyje numatyta apimtimi vykdo siekdamas kontroliuoti, ar Statinys statomas ir (ar) pastatytas pagal Projektą, Rangos sutarties sąlygas, įstatymų, kitų teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimus.
7. Šalių santykiams, kiek jie nesureguliuoti šia Sutartimi, taikomos Lietuvos Respublikos statybos įstatymo, Lietuvos Respublikos civilinio kodekso, statybos techninių reglamentų, taip pat kitų su statinio statybos techninės priežiūros veikla susijusių teisės aktų bei normatyvinių statybos techninių dokumentų nuostatos ir reikalavimai.
8. Paslaugų teikėjas Paslaugas pradeda teikti nuo Sutarties įsigaliojimo ir teikia iki visų Statinio statybos darbų užbaigimo ir perdavimo eksploatacijai arba iki kito Sutarties Specialiosiose sąlygose nustatyto termino.
9. **SUTARTIES KAINA IR MOKĖJIMAI**
10. Sutartis yra fiksuotos kainos su peržiūra tipo sutartis. Nurodyta Sutarties kaina neįskaitant PVM, yra nustatyta(-i) Paslaugų teikėjo pasiūlyme yra galutinė ir nesikeičia per visą Sutarties galiojimo laikotarpį. *(jei Sutarties Specialiosiose sąlygose ar jos prieduose nenumatyta kitaip).*
11. Į Sutarties kainą yra įskaičiuotos visos išlaidos ir visi mokesčiai, susiję su Paslaugų teikimu. Paslaugų teikėjas pats savo sąskaita vykdo visas mokestines prievoles Lietuvoje / kitoje valstybėje, kurios gali atsirasti vykdant šią Sutartį, ir prisiima visą riziką, susijusią su mokestinių prievolių, jei tokių būtų, vykdymu. Paslaugų teikėjas priima visą riziką, susijusią su Paslaugų pabrangimu.
12. Sutarties kaina be PVM negali būti keičiama dėl įstatymų pasikeitimo, įskaitant dėl to pasikeitusius mokesčius, t. y. visą riziką dėl galimo kainos padidėjimo prisiima Paslaugų teikėjas (išskyrus PVM tarifo pasikeitimą). PVM, jei toks Sutarčiai taikomas, mokamas pagal privalomuosius teisės aktus, taikytinus Lietuvos Respublikos įstatymus ir tarptautinius susitarimus.
13. Sutarties galiojimo metu pasikeitus PVM tarifui, atitinkamai bus perskaičiuojama Sutarties kaina, t. y. prie įvykdytos Sutarties dalies sumos be PVM, pridedant PVM sumą, apskaičiuotą pagal iki pakeitimo galiojantį PVM tarifą, o prie neįvykdytos Sutarties dalies sumos be PVM, pridedant PVM sumą, apskaičiuotą pagal po pakeitimo galiojantį PVM tarifą. Perskaičiuota Sutarties kaina įsigalioja tik tada, kai Sutarties Šalys ją įformina patvirtindamos tai abiejų Sutarties Šalių įgaliotų atstovų parašais. Sutarties kaina dėl kitų mokesčių ar dėl kainų lygio pasikeitimo nebus perskaičiuojama.
14. Už Paslaugas, kurias Paslaugų teikėjas suteikia savarankiškai, be Užsakovo leidimo, nukrypdamas nuo Sutarties, neatlyginama. Užsakovui pareikalavus, Paslaugų teikėjas privalo per Užsakovo nurodytą terminą pašalinti be Užsakovo leidimo suteiktas Paslaugas, priešingu atveju tai atlieka Užsakovas Paslaugų teikėjo sąskaita.
15. Abiem Šalims pasirašius priėmimo – perdavimo aktą Paslaugų teikėjas įsipareigoja ne vėliau kaip per *2 (dvi)* kalendorines dienas pateikti PVM sąskaitą-faktūrą. Visas išrašytas PVM sąskaitas faktūras, sąskaitas faktūras, kreditinius dokumentus, avansines sąskaitas Tiekėjas privalo pateikti Pirkėjui tik per Registrų centro tvarkomą informacinę sistemą „E.sąskaita“. Kartu galima prisegti Prekių priėmimo-perdavimo aktus ar kitus papildomus dokumentus.
16. Visi mokėjimai už tinkamai suteiktas Paslaugas vykdomi pavedimu į Sutarties Specialiosiose sąlygose Paslaugų teikėjo rekvizituose nurodytą Paslaugų teikėjo banko sąskaitą, pagal Paslaugų teikėjo Užsakovui per Informacinę sistemą „E. sąskaita“ pateiktą ir Užsakovo priimtą PVM sąskaitą faktūrą.

15. Paslaugų teikėjo išrašoma sąskaita privalo atitikti įstatymų reikalavimus. Be to, Paslaugų teikėjo išrašomoje sąskaitoje papildomai privalo būti nurodytas Paslaugų teikėjo PVM mokėtojo kodas bei Sutarties numeris pasirašyto priėmimo-perdavimo akto numeris ir data, Šalių atsakingų asmenų kontaktai.

16. Užsakovas apmoka Paslaugų teikėjui už suteiktas Paslaugas per 45 dienaspo PVM sąskaitos-faktūros priėmimo per „E. sąskaita“ dienos.

17. Už tinkamai teikiamas Paslaugas Paslaugų teikėjui mokamas atlyginimas pagal Sutarties Specialiosiose sąlygose ar jų prieduose numatyta tvarką. Paslaugų teikėjo teisė į atlyginimą atsiranda po atliktų Darbų statybos priežiūros darbų akto patvirtinimo įgalioto Užsakovo atstovo parašu. Mokėtinas vieno mėnesio mokestis (jeigu mokėjimai yra atliekami kiekvieną mėnesį) yra numatytas Sutarties Specialiosiose sąlygose.

18. Jeigu Sutarties Specialiosiose sąlygose numatyta, kad už Paslaugas ar jų dalį mokama avansiniu (išankstiniu) mokėjimu), Užsakovas už Paslaugas ar jų dalį sumoka per 15 dienų avansiniu (išankstiniu) mokėjimu, Paslaugų teikėjui pateikus avansinio mokėjimo grąžinimo užtikrinimą ne mažesnei nei visa avansinio mokėjimo suma ir išankstinio apmokėjimo sąskaitą, kuri pateikiama Užsakovui per „E. sąskaita“ svetainę. Jeigu avansinio mokėjimo Paslaugų teikėjas atsisako raštu, avanso grąžinimo užtikrinimas nereikalingas.

19.Iki Statinio statybos užbaigimo galiojančių teisės aktų nustatyta tvarka Paslaugų teikėjui kas mėnesį mokama 80 proc. Sutarties kainos, o likę 20 proc. Paslaugų teikėjo atlyginimo sumokami ne vėliau kaip per 15 (penkiolika) darbo dienų po Statinio statybos užbaigimo akto ar kito dokumento, išduodamo galiojančių teisės aktų nustatyta tvarka, užbaigus Statinio statybą, gavimo ir pateikimo Užsakovui dienos, jeigu Sutarties Specialiosiose sąlygose arba jų prieduose nenumatyta kitaip.

1. **SUTARTIES ŠALIŲ TEISĖS IR PAREIGOS**

20. Paslaugų teikėjo įsipareigojimai:

20.1. kiekvieną darbo dieną lankytis Statinyje ir statybos aikštelėje ir tikrinti, kad Rangos darbai būtų atliekami pagal Projektą ir laikantis Darbų grafiko, kontroliuoti statybos metu Darbams naudojamų statybos medžiagų, produktų ir įrengimų kokybę ir neleisti jų naudoti, jei jie neatitinka Projekto, statybos ir kitų normatyvinių dokumentų privalomųjų reikalavimų ir / arba nepateikti jų kokybę patvirtinantys dokumentai;

20.2. paskirti asmenis, turinčius reikiamą atestaciją ir atitinkančius Pirkimo dokumentuose nustatytus kvalifikacinius reikalavimus (*jei buvo keliami*) darbų atlikimui ir apie tai ne vėliau kaip per 2 (dvi) darbo dienas informuoti Užsakovą;

20.3. teikti Rangovui (-ams) privalomus vykdyti nurodymus dėl vykdomų Rangos darbų, įforminant tai atskiru protokolu ir patvirtinant statinio priežiūros vadovo parašu;

20.4. be papildomo įgaliojimo atstovauti Užsakovui pagal šia Sutartimi, Lietuvos Respublikos statybos įstatymu ir statybos techniniu reglamentu STR 1.06.01:2016 „Statybos darbai. Statinio statybos priežiūra.“ (ar kito atitinkamo aktualaus galiojančio teisės akto) nustatytą kompetenciją, sprendžiant techninės priežiūros klausimus su valstybės ir savivaldos institucijomis, juridiniais ir fiziniais asmenimis;

20.5. operatyviai informuoti įgaliotą Užsakovo atstovą dėl visų techninių, gamybinių, organizacinių nesklandumų, susijusių su vykdomais Darbais, taip pat apie visus atliktus darbus, kurie neatitinka statinio normatyvinės kokybės reikalavimų;

20.6. revizuoti visą būtiną dokumentaciją, kurią privaloma turėti Darbams vykdyti (projektinė dokumentacija, normatyviniuose statybos dokumentuose nurodyta statybos darbų atlikimo dokumentacija, statybai reikalingi leidimai, taip pat visa baigtų statybos darbų dokumentacija);

20.7. tikrinti Rangovo pateiktas draudimo sutartis ir garantijas bei šių dokumentų atitikimą Užsakovo nustatytiems reikalavimams;

20.8. koordinuoti Darbus pagal Užsakovo pateiktus reikalavimus ir Nurodymus;

20.9. rengti gamybinius susirinkimus kiekvieną savaitę (esant poreikiui arba Užsakovo pageidavimu – dažniau), surašant jų protokolus bei pasirašytinai su jais supažindinant susirinkimo dalyvius;

20.10. pildyti statybos darbų žurnalą;

20.11. kiekvienos savaitės pabaigoje įgaliotam Užsakovo atstovui pateikti išsamią ataskaitą apie atliktus statybos priežiūros darbus bei susirinkimų protokolų kopijas. Paslaugų teikėjo pateikiamoje ataskaitoje, be kita ko, privalomi tokie duomenys:

20.11.1. Darbų vykdymo terminų analizė, nurodant Darbų vykdymo stadiją, pateikiant prognozę bei rekomendacijas dėl Darbų vykdymo;

20.11.2. vykdomų Darbų atitikimo Projektui (pagal kiekvieną Projekto dalį) analizė, nurodant iškilusias problemas bei pateikiant siūlomus sprendimo variantus;

20.12. pasirašyti / vizuoti tarpinius ir galutinius atliktų Darbų aktus bei rekomenduoti Užsakovui priimti / nepriimti / atliktus Darbus, jei dėl jų kokybės ir / ar atitikimo Projektui, normatyviniams statybos techniniams reikalavimams, normatyviniams saugos ir paskirties dokumentams nėra / yra / pastabų;

20.13. operatyviai informuoti Užsakovą apie Darbų atlikimo metu pastebėtus Rangovo atliekamų Darbų defektus ar kitus Rangos sutarties pažeidimus; rengti Užsakovo vardu defektinius aktus su visais priedais, pateikti juos Rangovui (prieš tai suderinus su Užsakovu) ir kitu būdu užtikrinti tinkamą Užsakovo turtinių interesų apsaugą; teikti Rangovui reikalavimus dėl defektų ar kitų pažeidimų pašalinimo ir (ar) su tuo susijusių išlaidų atlyginimo (prieš tai suderinus su Užsakovu); atstovauti Užsakovo interesus derybose ir (ar) tyrimuose dėl defektų pašalinimo ir, esant reikalui, organizuoti Rangovo Darbų trūkumų (defektų ir (ar) neatitikimų) taisymą;

20.14. teikti Užsakovui patarimus dėl Darbų kokybės ir Rangovo naudojamos technologijos, kitus pasiūlymus dėl Darbų organizavimo, kokybės kontrolės gerinimo ir grafikų vykdymo;

20.15. tikrinti atliktų statybos ir montavimo Darbų, įskaitant paslėptų, atlikimo faktą, jų kokybę ir kiekius; tikrinti ir priimti paslėptas statinio konstrukcijas, dalyvauti išbandant inžinerinius tinklus, inžinerines sistemas, įrenginius, konstrukcijas;

20.16. pastebėjus ar sužinojus, kad Projekto ar jo dalies sprendiniai neatitinka faktiškų statybos sąlygų arba dėl kitų priežasčių negali būti realizuojami, kreiptis į Užsakovą, o jam pavedus, – į statinio projektuotoją, dėl projektinių sprendinių koregavimo;

20.17. užtikrinti galutinio atliktų Darbų perdavimo-priėmimo akto pateikimą Užsakovui pasirašymui ir perduoti Užsakovui tinkamai sukomplektuotos Statinio statybos dokumentaciją;

20.18. kartu su Rangovu rengti Statinio užbaigimo dokumentaciją ir dalyvauti Statinio užbaigimo procedūrose;

20.19. Užsakovo prašymu ne vėliau kaip kitą darbo dieną po prašymo pateikimo dienos sudaryti galimybę susipažinti su Paslaugų teikėjo pildomais dokumentais;

20.20. esant Lietuvos Respublikos teisės aktuose numatytiems Darbų sustabdymo pagrindams, nedelsiant apie tai raštu informuoti Užsakovą ir sustabdyti Darbus, jeigu Užsakovas raštu nenurodo kitaip;

20.21. pasibaigus Sutarčiai, perduoti Užsakovui tinkamai parengtą ir tvarkingą dokumentaciją;

20.22. vykdyti kitus šioje Sutartyje nustatytus įsipareigojimus, taip pat visas pareigas, Lietuvos Respublikos įstatymuose ar kituose teisės aktuose priskirtas Paslaugos teikėjui.

1. Užsakovo įsipareigojimai:
   1. suteikti priežiūros darbų vadovui įgaliojimą, reikalingą Sutartyje numatytų Paslaugų teikėjo įsipareigojimų vykdymui;
   2. pateikti Paslaugų teikėjui projektą, brėžinius, specifikacijas ir kitus Užsakovo turimus dokumentus bei informaciją, reikalingą Paslaugų teikėjo įsipareigojimų tinkamam vykdymui;
   3. apmokėti Paslaugų teikėjui už tinkamai suteiktas Paslaugas Sutartyje nustatyta tvarka ir sąlygomis;
   4. vykdyti kitus šioje Sutartyje nustatytus įsipareigojimus, taip pat visas pareigas, Lietuvos Respublikos įstatymuose ar kituose teisės aktuose priskirtas Užsakovui.
2. **SUTARTIES ĮVYKDYMO UŽTIKRINIMAS *(jei taikoma)***

22. Sutarties įvykdymo užtikrinamo dydis ir būdas yra numatytas Sutarties Specialiosiose sąlygose.

23. Sutarties įvykdymas gali būti užtikrintas tik šiais būdais:

23.1. netesybomis – bauda / delspinigiais, kurių dydis nurodytas Sutarties Specialiosiose sąlygose.

23.2. pirmo pareikalavimo, Užsakovo naudai išduota banko garantija / draudimo bendrovės laidavimas.

Bankui / draudimo bendrovei išduodantiems garantiją / laidavimo raštą, jų išdavimo dieną taikomas ne mažesnis kaip kredito agentūrų „Fitch Ratings“ ar „Standart & Poor‘s“ suteiktas „BB+“ arba agentūros „Moody‘s“ suteiktas „Ba1“ ilgalaikio skolinimosi reitingas. Jei finansų grupės bankui, draudimo bendrovei ar filialui nėra suteikiamas atskiras skolinimosi reitingas, tokiu atveju pagrindinis (motininis ar valdantysis) bankas / draudimo bendrovė garantijos / laidavimo rašto išdavimo dieną turi turėti ne mažesnius nei aukščiau nurodyta reitingus (*ši nuostata* *taikoma, jeigu numatomo pirkimo / pirkimo objekto dalies vertė yra didesnė kaip 1 500 000,00 (vienas milijonas penki šimtai tūkstančių) Eur be PVM, o sutarties įvykdymui užtikrinti pateikiama pirmo pareikalavimo banko garantija / draudimo bendrovės laidavimo raštas*).

Bankui / draudimo bendrovei, išduodantiems garantiją / garantinį raštą, jų išdavimo dieną taikomas ne mažesnis kaip kredito agentūrų „Fitch Ratings“ ar „Standart & Poor‘s“ suteiktas „A-“ arba agentūros „Moody‘s“ suteiktas „A3“ ilgalaikio skolinimosi reitingas. Jei finansų grupės bankui, draudimo bendrovei ar filialui nėra suteikiamas atskiras skolinimosi reitingas, tokiu atveju pagrindinis (motininis ar valdantysis) bankas / draudimo bendrovė garantijos / garantinio rašto išdavimo dieną turi turėti ne mažesnius nei aukščiau nurodyta reitingus. (*ši nuostata* *taikoma, jeigu numatomo pirkimo / pirkimo objekto dalies vertė yra didesnė kaip 10 000 000,00 (dešimt milijonų) Eur neįskaitant PVM, o sutarties įvykdymui užtikrinti pateikiama pirmo pareikalavimo banko / draudimo bendrovės garantija / garantinis raštas*);

Užsakovui pareikalavus, Paslaugų teikėjas privalo pateikti atitinkamą dokumentą, įrodantį, kad garantiją / garantinį raštą / laidavimo raštą išdavęs bankas / draudimo bendrovė turi atitinkamus reitingus garantijos pateikimo dienai. Išduotai banko / draudimo bendrovės garantijai / garantiniam raštui / laidavimo raštui turi būti taikoma Lietuvos Respublikos teisė ir Tarptautinių prekybos rūmų patvirtintos taisyklės – „*The ICC Uniform rules for demand guarantees*“ (Leidinio Nr.758). Į banko / draudimo bendrovės garantijos / garantinio rašto / laidavimo rašto tekstą turi būti įtraukta nuostata, kad šalių ginčai sprendžiami Lietuvos Respublikos teisės aktų nustatyta tvarka, Lietuvos Respublikos teismuose. (*Ši nuostata* *taikoma, jeigu Sutarties įvykdymui užtikrinti pateikiama pirmo pareikalavimo banko garantija / draudimo bendrovės garantinis raštas /* *draudimo bendrovės laidavimo raštas)*.

Banko garantija / draudimo bendrovės laidavimo raštas turi būti pasirašytas juos išdavusio subjekto kvalifikuotu elektroniniu parašu, atitinkančiu Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymo 34 straipsnio 11 dalies 2 ir 3 punktuose (arba juos pakeisiančiuose) nustatytus reikalavimus.

23.3. į Užsakovo sąskaitą padarytu mokėjimo pavedimu.

24. Prievolių įvykdymo užtikrinimą patvirtinantys dokumentai Užsakovui turi būti teikiami tik elektroniniu būdu.

25. Kiti, nei nurodyti šios Sutarties 23.1 – 23.3. punktuose, Sutarties įvykdymo užtikrinimo būdai nepriimami.

26. Prievolių įvykdymo užtikrinimą patvirtinantys dokumentai Užsakovui turi būti teikiami tik elektroniniu būdu. Kitokiu būdu prievolių įvykdymo užtikrinimą patvirtinantys dokumentai gali būti pateikti tik tokiu atveju, jei bankas ar draudimo bendrovė neišdavinėja kvalifikuotu elektroniniu parašu pasirašytų dokumentų ir tai patys patvirtina.

27. Sutarties įvykdymo užtikrinimo galiojimo terminas privalo ne trumpesnis kaip Vykdytojo visų sutartinių įsipareigojimų, įskaitant, bet neapsiribojant, netesybų mokėjimo pabaiga.

28. Jeigu Paslaugų teikėjas Sutartyje nustatyta tvarka Sutarties nesudaro arba nepateikia Sutarties įvykdymo užtikrinimo per 10 (dešimt) kalendorinių dienų po Sutarties pasirašymo, Sutartis laikoma nesudaryta, o Užsakovas įgyja teisę pasinaudoti pasiūlymo galiojimo užtikrinimu patirtų išlaidų ir nuostolių kompensavimui. Pateikus tinkamą Sutarties įvykdymo užtikrinimą, Paslaugų teikėjui per 10 (dešimt) kalendorinių dienų bus grąžintas pasiūlymo galiojimo užtikrinimas.

29. Užsakovui gavus informaciją, jog bankas / draudimo bendrovę išdavęs garantiją / laidavimo raštą nebeatitinka Sutartyje keliamų reikalavimų, Paslaugų teikėjas įsipareigoja per 10 (dešimt) kalendorinių dienų nuo Užsakovo reikalavimo pateikti banko / draudimo bendrovės garantiją / laidavimo raštą atitinkančius Sutartyje nustatytus reikalavimus. Paslaugų teikėjui to nepadarius, Paslaugų teikėjas laikytinas iš esmės pažeidusiu Sutartį ir Užsakovas įgyja teisę vienašališkai nutraukti Sutartį bei reikalauti visų nuostolių atlyginimo.

30. Užsakovas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:

30.1. Paslaugų teikėjas nevykdo arba netinkamai vykdo savo įsipareigojimus pagal Sutartį;

30.2. Paslaugų teikėjas, per protingai nustatytą laikotarpį, neįvykdo Užsakovo nurodymo ištaisyti Paslaugų trūkumus;

30.3. Paslaugų teikėjui iškeliama bankroto byla arba jis yra likviduojamas, arba sustabdo ūkinę veiklą;

30.4. jei dėl bet kokių Paslaugų teikėjo veiksmų (veikimo ar neveikimo) Užsakovas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas);

30.5. Paslaugų teikėjas be pateisinamos priežasties vienašališkai nutraukia Sutartį.

31. Sutarties įvykdymo užtikrinimas Paslaugų teikėjui grąžinamas per 10 (dešimt) kalendorinių dienų po Paslaugų teikėjo pilno sutartinių įsipareigojimų įvykdymo.

32. Sutarties įvykdymo užtikrinimas yra skirtas visų Paslaugų teikėjo sutartinių įsipareigojimų įvykdymo užtikrinimui, įskaitant, bet neapsiribojant, netesybų mokėjimui užtikrinti. Jei Sutartis yra nutraukiama dėl bet kokios priežasties, Sutarties įvykdymo užtikrinimas gali būti panaudotas bet kokiai iš Paslaugų teikėjo Užsakovui priklausančiai pinigų sumai susigrąžinti. Sutarties įvykdymo užtikrinamu Užsakovas gali pasinaudoti, nepriklausomai nuo Sutarties nutraukimo.

**VI. SUTARTIES GALIOJIMO TERMINAS**

1. Sutartis laikoma sudaryta ir įsigalioja ją pasirašius įgaliotiems Šalių atstovams ir Paslaugų teikėjui pristačius tinkamą Sutarties įvykdymo užtikrinimą įrodantį dokumentą, bei kitus Sutarties įsigaliojimui būtinus dokumentus, jei jų reikalaujama pagal šios Sutarties sąlygas *(jei taikoma)*.
2. Jei Rangos sutartis bus pratęsta, tai ir ši Sutartis privalės būti pratęsta tam pačiam terminui.
3. NutraukusSutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios pagal savo esmę išlieka galioti ir po Sutarties nutraukimo.
4. **SUTARTIES NUTRAUKIMAS**
5. Sutartis gali būti nutraukiama rašytiniu Šalių susitarimu arba vienašališkai, Sutartyje numatytais atvejais.
6. Užsakovas turi teisę vienašališkai nutraukti Sutartį apie tai įspėjęs Paslaugų teikėją raštu prieš ne trumpesnį kaip 30 (trisdešimties) kalendorinių dienų terminą šiais atvejais:
   1. kai Paslaugų teikėjas tampa nemokus, jam inicijuojama arba iškeliama bankroto byla arba jis yra likviduojamas, sustabdo ūkinę veiklą arba susidaro kita teisės aktuose numatyta analogiška situacija;
   2. kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
   3. kai Paslaugų teikėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;
   4. kai Paslaugų teikėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;
   5. kai paaiškėjo, kad Paslaugų teikėjas turėjo būti pašalintas iš Pirkimo procedūros *mutatis mutandis* taikant Lietuvos Respublikos Viešųjų pirkimų įstatymo 46 straipsnio 1 dalį, kuri taikoma kartu su Pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymo (toliau – Komunalinio sektoriaus įstatymas) 59 straipsnio 1 dalimi;
   6. kai Paslaugų teikėjas sudaro subteikimo sutartį neinformavęs Užsakovo ;
   7. kai Sutartis buvo pakeista pažeidžiant Komunalinio sektoriaus įstatymo 97 straipsnį;
   8. kai paaiškėjo, kad su Paslaugų teikėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/25/ES[[1]](#footnote-1);
   9. kai Paslaugų teikėjas nevykdo arba netinkamai vykdo Sutartimi prisiimtus įsipareigojimus ir tai yra esminis Sutarties pažeidimas;
   10. kai Sutarties įvykdymo užtikrinimą išdavęs subjektas (garantas) negali įvykdyti savo įsipareigojimų arba nebeatitinka Sutarties sąlygų ir Paslaugų teikėjas Užsakovui raštu pareikalavus per 10 (dešimt) kalendorinių dienų nepateikė naujo Sutarties įvykdymo užtikrinimo, atitinkančio Sutarties sąlygas;
   11. dėl Paslaugų teikėjo neveikimo, trukdančio vykdyti Sutartį, ir kitais Sutartyje ar teisės aktuose nurodytais atvejais.
7. Paslaugų teikėjas turi teisę vienašališkai nutraukti šią Sutartį apie tai įspėjęs Užsakovą raštu prieš ne trumpesnį kaip 30 (trisdešimties) kalendorinių dienų terminą šiais atvejais:
   1. kai Užsakovas daugiau kaip 30 (trisdešimt) kalendorinių dienų dėl savo kaltės vėluoja sumokėti Paslaugų teikėjui už šio pagal Sutartį tinkamai ir laiku suteiktas Paslaugas, ir Užsakovo įsiskolinimas viršija Sutartyje nurodytą maksimalų galimą priskaičiuoti delspinigių dydį;
   2. kai Užsakovas bankrutuoja arba yra likviduojamas, sustabdo ūkinę veiklą arba susidaro kita teisės aktuose numatyta analogiška situacija;
   3. kai keičiasi Užsakovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui.
8. Užsakovas raštu įspėjęs Paslaugų teikėją prieš 10 (dešimt) kalendorinių dienų, jei Paslaugų teikėjas netinkamai vykdo savo sutartinius įsipareigojimus ir nustatytų pažeidimų neištaiso per Užsakovo nustatytą terminą, įgyja teisę vienašališkai nutraukti Sutartį, neatlygindamas Paslaugų teikėjui jokių išlaidų ar nuostolių, susijusių su Sutarties nutraukimu, taip pat įgyja teisę reikalauti, kad Paslaugų teikėjas atlygintų visus Užsakovo nuostolius.
9. Jei Sutartis nutraukiama Užsakovo iniciatyva dėl Paslaugų teikėjo kaltės, Užsakovo patirti nuostoliai ar išlaidos gali būti išskaičiuojami iš Paslaugų teikėjui mokėtinų sumų ir (arba) gali būti pasinaudojama Paslaugų teikėjo pateiktu Sutarties įvykdymo užtikrinimu.
10. Sutarties nutraukimas nepanaikina Užsakovo teisės reikalauti atlyginti visus nuostolius, atsiradusius dėl Sutarties neįvykdymo.
11. Užsakovas turi teisę bet kada dėl svarbių priežasčių (pvz. nutraukiama rangos sutartis) nutraukti Sutartį. Tokiu atveju Užsakovas sumoka Paslaugų teikėjui atlyginimą už atliktą ir priimtą-perduotą Paslaugų dalį.
12. Sutarties nutraukimas atleidžia Sutarties Šalis nuo Sutarties vykdymo.
13. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.
14. Kai Sutartis nutraukta, Projektuotojas gali reikalauti grąžinti jam viską, ką jis yra perdavęs Užsakovui vykdydamas Sutartį, jeigu jis tuo pačiu metu grąžina Užsakovui visa tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalinis, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.
15. Sutartis gali būti nutraukta ir kitais negu šioje Sutartyje nurodytais ir Civiliniame kodekse nustatytais atvejais ir tvarka.

**VIII. ŠALIŲ ATSAKOMYBĖ**

1. Užsakovui, nesant Paslaugų teikėjo kaltės, uždelsus atsiskaityti už tinkamai Paslaugų teikėjo suteiktas Paslaugas per Sutartyje nurodytą terminą, nuo kitos dienos jam pradedami skaičiuoti 0,1 proc. dydžio delspinigiai nuo neapmokėtos sumos, įskaitant PVM, už kiekvieną uždelstą dieną, bet ne daugiau nei 20 proc. nuo Sutarties kainos, įskaitant PVM.
2. Delspinigių ir baudų sumokėjimas neatleidžia Sutarties Šalių nuo pareigos vykdyti Sutartyje prisiimtus įsipareigojimus.
3. Sutarties nutraukimas neatleidžia Sutarties Šalių nuo delspinigių, priskaičiuotų iki Sutarties nutraukimo, bei baudų mokėjimo ir pareigos atlyginti nuostolius.
4. Nutraukus Sutartį dėl Paslaugų teikėjo kaltės ar jo iniciatyva, Paslaugų teikėjas privalo atlyginti Užsakovui visus patirtus nuostolius, įskaitant, bet neapsiribojant kainų skirtumą, susidarantį Užsakovui įsigyjant Paslaugas iš trečiųjų asmenų.
5. Jei Paslaugų teikėjas nevykdo kokios nors Sutarties sąlygos ar įsipareigojimų, atsisako arba nepaiso bet kokio nurodymo, kuriuos pateikti turi teisę Užsakovas ir kuriems Paslaugų teikėjas privalo paklusti pagal Sutarties sąlygas, Užsakovas gali raštu pranešti Paslaugų teikėjui apie tokio nurodymo nevykdymą ir reikalauti, kad Paslaugų teikėjas ištaisytų pranešime nurodytus pažeidimus. Paslaugų teikėjui per Užsakovo nurodytą protingą laiką neįvykdžius šio nurodymo, Užsakovas įgyja teisę vienašališkai nutraukti Sutartį nustatyta tvarka ir reikalauti atlyginti visus Užsakovo nuostolius.
6. Paslaugų teikėjui netinkamai vykdant savo sutartinius įsipareigojimus, Užsakovas turi teisę, neapribodamas kitų, Sutartyje ir įstatymuose numatytų savo teisių gynimo priemonių taikymo galimybių, taikyti vienašalį įskaitymą iš visų pagal Sutartį Paslaugų teikėjui mokėtinų sumų (pranešant apie tai Paslaugų teikėjui raštu), o jei jų nepakaktų, ir iš Paslaugų teikėjo pateiktų prievolių įvykdymo užtikrinimų, Sutartyje nurodytoms netesyboms bei visiems savo patirtiems nuostoliams padengti. Ši nuostata galioja nepaisant Sutarties nutraukimo bei kitų sankcijų taikymo.
7. Paslaugų teikėjas visais atvejais atsako už Paslaugų, numatytų Sutartyje, atlikimo metu jo pasitelktų asmenų bei subteikėjų padarytus nuostolius ar žalą, nepriklausomai nuo to ar tokie nuostoliai ar žala būtų padaryta Užsakovui, jo darbuotojams ar bet kokiems tretiesiems asmenims ir jų turtui.
8. Jei Paslaugų teikėjas, teikdamas Paslaugas pagal Sutartį, nesilaiko galiojančių teisės aktų reikalavimų ir dėl to kompetentingos įgaliotos institucijos pritaiko baudas ar kitas sankcijas Užsakovui, Paslaugų teikėjas įsipareigoja atlyginti Užsakovui visus pastarojo dėl to patirtus tiesioginius ir netiesioginius nuostolius bei papildomas išlaidas.
9. Sutartį nutraukus Paslaugų teikėjo iniciatyva (reikalavimu), Užsakovas pasilieka Sutarties įvykdymo užtikrinimą. Paslaugų teikėjas taip pat atlygina Užsakovui kitus nuostolius, įskaitant, bet neapsiribojant, kainų skirtumą, susidarantį Užsakovui įsigyjant Paslaugas iš trečiųjų asmenų, patirtus dėl Sutarties nutraukimo. Nuostolių sumą Paslaugų teikėjas perveda į Užsakovo sąskaitą per 30 (trisdešimt) kalendorinių dienų nuo Užsakovo prašymo ir nuostolius patvirtinančių dokumentų pateikimo dienos.

**IX. NENUGALIMA JĖGA (*FORCE–MAJEURE*)**

1. Sutarties Šalys atleidžiamos nuo atsakomybės dėl dalinio arba visiško įsipareigojimų, kylančių iš šios Sutarties, nevykdymo, jeigu tai atsitiko dėl nenugalimos jėgos aplinkybių.
2. Susidarius nenugalimos jėgos aplinkybėms, Sutarties Šalys nedelsdamos, tačiau ne vėliau kaip per 3 (darbo) dienas nuo tokių aplinkybių atsiradimo, informuoja viena kitą apie minėtų aplinkybių atsiradimą, galimą jų pasibaigimą ir sutaria dėl tolimesnių veiksmų.
3. Laiku neįvykdžiusi Sutarties 51 punkte numatytų įsipareigojimų, Sutarties Šalis lieka atsakinga už nuostolių, atsiradusių dėl minėto įsipareigojimo neįvykdymo, atlyginimą.

**X. DRAUDIMAS**

1. Per 14 (keturiolika) kalendorinių dienų po Sutarties pasirašymo Paslaugų teikėjas, raštu su Užsakovu suderinęs draudimo sąlygas, privalo savo sąskaita apdrausti Paslaugų teikėjo civilinę atsakomybę statinio statybų techninio prižiūrėtojo civilinės atsakomybės privalomuoju draudimu dėl netinkamai atliktos statinio statybų techninės priežiūros ne mažesne draudimo suma, nei nurodyta Sutarties Specialiosiose sąlygose, vienam draudžiamajam įvykiui visam statinio statybų techninės priežiūros paslaugų teikimo laikotarpiui pagal Lietuvos Respublikos statybos įstatymo XI skirsnio keliamus reikalavimus bei pateikti Užsakovui draudimo bendrovės Paslaugų teikėjui išduoto statinio statybų techninio prižiūrėtojo civilinės atsakomybės privalomojo draudimo liudijimo (poliso) ir mokėjimo pavedimo, liudijančio, kad visa ar pirma draudimo įmokos dalis yra sumokėta, patvirtintas kopijas. Paslaugų teikėjas įsipareigoja savo sąskaita pratęsti (atnaujinti) sudarytą statinio statybų techninio prižiūrėtojo civilinės atsakomybės privalomojo draudimo sutartį ir pateikti Užsakovui šios draudimo sutarties pratęsimas (atnaujinimą) patvirtinančio dokumento ir mokėjimo pavedimo, liudijančio, kad visa ar pirma draudimo įmokos dalis yra sumokėta, patvirtintas kopijas, jeigu pateikto privalomojo draudimo liudijimo galiojimo pabaiga pasibaigs anksčiau nei numatyta šiame punkte. *(taikoma jei neprašomas draudimo dokumentas pateikti su pasiūlymu).*
2. Kai sumokama kiekviena draudimo įmoka, nurodyta draudimo liudijime (polise), Paslaugų teikėjas privalo Užsakovui pateikti draudimo įmokos sumokėjimą patvirtinančio dokumento patvirtintą kopiją.

**XI. GINČŲ SPRENDIMO TVARKA**

1. Šalys įsipareigoja imtis visų priemonių laiku ir sąžiningai įvykdyti visas šios Sutarties sąlygas. Sutarties vykdymo procese iškilę nesutarimai sprendžiami derybų keliu. Bet koks ginčas ar nuomonių nesutapimas dėl Sutarties ar atskirų jos nuostatų, Sutarties vykdymo, neveikimo ar nutraukimo turi būti sprendžiami Šalių tarpusavio derybomis. Nepavykus taikiai susitarti per 2 (du) kalendorinius mėnesius nuo to momento, kai viena Šalis pateikia kitai Sutarties Šaliai rašytinę pretenziją, skundą ar kitą jiems prilyginamą dokumentą, ginčas perduodamas spręsti Lietuvos Respublikos teismui pagal Lietuvos Respublikos įstatymus. Šalys susitaria, kad teisminio ginčo atveju teismo vieta bus Vilniaus miestas.
2. Sutartis sudaryta vadovaujantis Lietuvos Respublikos teise. Sutartis ir atskiros jos nuostatos turi būti aiškinamos vadovaujantis Lietuvos Respublikos teise.

**XII. PASLAUGŲ SUBTEIKIMAS**

1. Vykdant Sutartį taikoma tokia ūkio subjektų, kurių pajėgumais dalyvaudamas pirkime rėmėsi Paslaugos teikėjas, kad atitiktų kvalifikacijos reikalavimus, specialistų ir (ar) subrangovų, vykdysiančių Sutartį, pasitelkimo ir (ar) keitimo tvarka:
   1. Paslaugos teikėjas, vykdydamas Sutartį, negali keisti savo pasiūlyme nurodyto ūkio subjekto, kurio pajėgumais rėmėsi, kad atitiktų kvalifikacijos reikalavimus (toliau – ūkio subjektas) ir (ar) savo pasiūlyme nurodyto specialisto be Užsakovo sutikimo. Keičiamas ūkio subjektas ir (ar) specialistas turi turėti ne žemesnę, nei nurodyta Paslaugos teikėjo pasiūlyme, kvalifikaciją. Paslaugos teikėjo ūkio subjektas ir (ar) specialistas gali būti keičiamas tik šiais atvejais:
      1. kai Paslaugos teikėjo ūkio subjektas bankrutuoja ar susidaro analogiška situacija;
      2. kai Paslaugos teikėjo ūkio subjektas ir (ar) specialistas dėl objektyvių priežasčių (pavyzdžiui, ūkio subjektui ir (ar) specialistui atsisakius dalyvauti Sutarties vykdyme, susirgus, susižeidus, nutrūkus teisiniams santykiams su Paslaugos teikėju, ūkio subjekto ir (ar) specialisto negebėjimas vykdyti sutartinius įsipareigojimus ir pan.) nebegali dalyvauti Sutarties vykdyme.
   2. Paslaugos teikėjas, siekdamas pakeisti ūkio subjektą ir (ar) specialistą, turi raštu informuoti Užsakovą ne vėliau kaip prieš 3 (tris) darbo dienas ir gauti Užsakovo raštišką sutikimą. Užsakovui sutikus su ūkio subjekto ir (ar) specialisto pakeitimu, Užsakovas kartu su Rangovu raštu sudaro susitarimą dėl ūkio subjekto ir (ar) specialisto pakeitimo, kurį pasirašo Šalys. Šis susitarimas yra neatskiriama Sutarties dalis.
   3. Paslaugos teikėjas, norėdamas pasitelkti subteikėjus, kurie nėra ūkio subjektai, ne vėliau negu Sutartis pradedama vykdyti, Užsakovui turi pranešti tuo metu žinomų subteikėjų pavadinimus, kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Sutarties vykdymo metu bei apie naujus subteikėjus, kuriuos Paslaugos teikėjas ketina pasitelkti vėliau. Suteikėjai negali dalyvauti Sutarties vykdyme apie tai iš anksto nepranešus Užsakovui. Suteikėjai gali būti pasitelkiami tik toms Sutarties dalims, kurioms savo pasiūlyme Paslaugos teikėjas numatė pasitelkti subteikėjus, išskyrus atvejus, kai Paslaugos teikėjas pagrindžia, kad nenumatytai Sutarties daliai pasitelkti subteikėją būtina siekiant užtikrinti tinkamą Sutarties vykdymą.
   4. Užsakovas netikrins suteikėjų, kurie nėra ūkio subjektai, kvalifikacijos.
   5. Subteikėjams pageidaujant, Užsakovas su jais atsiskaitys tiesiogiai. Apie šią galimybę Užsakovas suteikėją informuos atskiru pranešimu per 3 (tris) darbo dienas nuo informacijos iš Paslaugos teikėjo apie pasitelkiamą subteikėją gavimo dienos. Norėdamas pasinaudoti tiesioginio atsiskaitymo galimybe, subteikėjas turi apie tai raštu ne vėliau kaip per 2 (dvi) darbo dienas informuoti Užsakovą. Tokiu atveju su Užsakovu, Paslaugos teikėju ir subteikėju bus sudaroma trišalė sutartis, kurioje pateikiama tiesioginio atsiskaitymo su subteikėju tvarka, įskaitant teisę Paslaugos teikėjui prieštarauti nepagrįstiems mokėjimams. Trišalės sutarties dėl tiesioginio atsiskaitymo su subteikėju pasirašymas nekeičia Paslaugos teikėjo atsakomybės dėl Sutarties įvykdymo.

**XIII. SUTARTIES VYKDYMO SUSTABDYMAS / PRATĘSIMAS**

1. Jeigu Paslaugų teikėjui teikiant Paslaugas atsiranda trukdžių arba kitokių kliūčių, trukdančių tinkamai teikti Paslaugas pagal Sutartį, jis privalo raštu nedelsdamas, bet ne vėliau kaip per 1 (vieną) kalendorinę dieną, apie tai pranešti Užsakovui, pateikdamas minėtų aplinkybių egzistavimo įrodymus. Tokiu atveju Paslaugų teikėjas turi teisę prašyti Užsakovo sustabdyti Paslaugų teikimą, kol bus pašalinti nurodyti trukdžiai ar kliūtys. Užsakovui sutikus, Paslaugų teikimas gali būti sustabdomas tik minėtų aplinkybių egzistavimo laikotarpiui, ir jas pašalinus Paslaugų teikėjo privalo nedelsiant atnaujinti Paslaugų teikimą.

65. Paslaugų teikėjas privalo nedelsiant, bet ne vėliau kaip per 1 (vieną) kalendorinę dieną, sustabdyti Paslaugų arba jų dalies teikimą, gavęs raštišką pranešimą iš Užsakovo, kuriame nurodoma tai padaryti. Paslaugų teikimo sustabdymas nereiškia Sutarties nutraukimo.

66. Jei Užsakovas sustabdo Paslaugų teikimą daugiau nei 60 (šešiasdešimt) dienų ne dėl Paslaugų teikėjo kaltės ir ne dėl aplinkybių, kurių atsiradimo rizika tenka Paslaugų teikėjui, Paslaugų teikėjas gali rašytiniu pranešimu pareikalauti leidimo atnaujinti Paslaugų teikimą per 30 (trisdešimt) kalendorinių dienų, o tokio leidimo negavęs Sutartį nutraukti apie tai raštu pranešdamas Užsakovui Sutartyje nustatyta tvarka.

67. Jeigu Paslaugų teikimas sustabdomas ilgiau nei 90 (devyniasdešimt) dienų, kiekviena Sutarties Šalis gali vienašališkai nutraukti Sutartį, pranešdama apie tai kitai Šaliai raštu Sutartyje nustatyta tvarka.

68. Sutarties vykdymo sustabdymas savaime nesuteikia Paslaugų teikėjui teisės reikalauti Paslaugų atlikimo termino pratęsimo.

69. Paslaugų teikėjas turi teisę į Paslaugų vykdymo pratęsimą, tačiau tik tuo atveju, jei tokių aplinkybių Paslaugų teikėjas negalėjo iš anksto numatyti. Aplinkybės, kuriomis grindžiama būtinybė pratęsti Paslaugų teikimo laiką, jokiu būdu negali priklausyti nuo Paslaugų teikėjo. Kiekvienu tokiu atveju, Paslaugų teikėjas raštu nedelsdamas, bet ne vėliau kaip per 1 (vieną) kalendorinę dieną, apie tai praneša Užsakovui, pateikdamas minėtų aplinkybių egzistavimo įrodymus. Nurodytas aplinkybes vertina Užsakovas. Užsakovui sutikus, Paslaugų teikimo pratęsimas galimas tik minėtų aplinkybių egzistavimo laikotarpiui.

**XIV. AVANSINIO MOKĖJIMO UŽTIKRINIMAS *(jei taikoma)***

70. Avansinio mokėjimo užtikrinamo dydis ir būdas yra numatytas Sutarties Specialiosiose sąlygose.

71. Avansinis mokėjimas gali būti užtikrintas mokėjimo pavedimu ar pirmo pareikalavimo, banko garantija / draudimo bendrovės laidavimu.

72. Bankui / draudimo bendrovei, išduodantiems garantiją / laidavimo raštą, jų išdavimo dieną taikomas ne mažesnis kaip kredito agentūrų „Fitch Ratings“ ar „Standart & Poor‘s“ suteiktą „BB+“ arba agentūros „Moody‘s“ suteiktas „Ba1“ ilgalaikio skolinimosi reitingas. Jei finansų grupės bankui, draudimo bendrovei arba filialui nėra suteikiamas atskiras skolinimosi reitingas, tokiu atveju pagrindinis (motininis ar valdantysis) bankas / draudimo bendrovė garantijos / laidavimo rašto išdavimo dieną turi turėti ne mažesnius nei aukščiau nurodyta reitingus (*taikoma, jeigu numatomo pirkimo vertė / pirkimo objekto dalies yra didesnė kaip 1 500 000,00 (vienas milijonas penki šimtai tūkstančių) eurų be PVM*).

Bankui / draudimo bendrovei, išduodantiems garantiją / garantinį raštą, jų išdavimo dieną taikomas ne mažesnis kaip kredito agentūrų „Fitch Ratings“ ar „Standart & Poor‘s“ suteiktas „A-“ arba agentūros „Moody‘s“ suteiktas „A3“ ilgalaikio skolinimosi reitingas. Jei finansų grupės bankui, draudimo bendrovei ar filialui nėra suteikiamas atskiras skolinimosi reitingas, tokiu atveju pagrindinis (motininis ar valdantysis) bankas / draudimo bendrovė garantijos / garantinio rašto išdavimo dieną turi turėti ne mažesnius nei aukščiau nurodyta reitingus. (*taikoma, jeigu numatomo pirkimo / pirkimo objekto dalies vertė yra didesnė kaip 10 000 000,00 (dešimt milijonų) Eur be PVM*);

73. Užsakovui gavus informacijos, jog bankas / draudimo bendrovė, išdavę garantiją / laidavimo raštą, nebeatitinka Sutartyje keliamų reikalavimų, Paslaugų teikėjas įsipareigoja per 14 (keturiolika) kalendorinių dienų nuo Užsakovo reikalavimo pateikti banko / draudimo bendrovės garantiją / laidavimo raštą, atitinkančius Sutarties reikalavimus;

74. Visoms banko / draudimo bendrovės išduotoms garantijoms / garantiniams raštams turi būti taikoma Lietuvos Respublikos teisė ir tarptautinių prekybos rūmų patvirtintos taisyklės - „The ICC Uniform rules for demand guarantees“ (Leidinio Nr. 758). Avansinio mokėjimo užtikrinimą patvirtinantys dokumentai Užsakovui turi būti teikiami tik elektroniniu būdu.

**XV. KITOS SUTARTIES SĄLYGOS**

1. Nė viena šios Sutarties Šalis neturi teisės perduoti Sutartimi suteiktų teisių ir prisiimtų pareigų tretiesiems asmenims be raštiško kitos Šalies sutikimo.
2. Bet kokios šios Sutarties nuostatos negaliojimas ar prieštaravimas LR galiojantiems teisės aktams neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
3. Visus kitus klausimus, kurie neaptarti Sutartyje, reguliuoja LR teisės aktai.
4. Sutartis gali būti keičiama Lietuvos Respublikos teisės aktų nurodyta tvarka. Pakeitimai galioja, kada yra sudaryti raštu ir yra pasirašyti įgaliotų Šalių atstovų.
5. Šalys įsipareigoja laikyti šios Sutarties sąlygas, visą dokumentaciją ir informaciją, kurią Šalys gauna viena iš kitos vykdydamos Sutartį (įskaitant Rangos sutartį ir su jos vykdymu susijusią dokumentaciją), konfidencialia ir be išankstinio kitos Šalies rašytinio sutikimo neplatinti trečiosioms šalims apie Sutartį ir jos vykdymą jokios informacijos, išskyrus atvejus, kai to reikalaujama Lietuvos Respublikos teisės aktų nustatyta tvarka. Už informacijos pagal šią Sutartį paskleidimą, kalta Šalis privalo atlyginti kitai Šaliai dėl to atsiradusius nuostolius. Konfidencialumo įsipareigojimai išlieka ir po Sutarties pasibaigimo.
6. Pasikeitus Šalių adresams ar banko rekvizitams, Šalys privalo nedelsdamos, ne vėliau kaip per 3 (tris) kalendorines dienas nuo jų pasikeitimo momento, apie tai raštu pranešti viena kitai.
7. Šią Sutartį sudaro Sutarties Specialiosios sąlygos, jų priedai ir Sutarties Bendrosios sąlygos. Jeigu Sutarties Specialiųjų sąlygų ir / ar jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Sutarties Specialiųjų sąlygų bei jų priedų nuostatoms.
8. Pirkimo dokumentai ir jų paaiškinimai (patikslinimai), jei tokių būtų, Paslaugų teikėjo pateiktas pasiūlymas ir jo paaiškinimai, jei tokių būtų, yra neatskiriamos šios Sutarties dalys.
9. Esant neatitikimams ar prieštaravimams tarp Specialiųjų sąlygų priedų, pirmenybė teikiama pirmam pagal eiliškumą, nurodytą Sutarties Specialiosiose sąlygose, priedui.
10. Sutartis sudaryta lietuvių kalba, yra Šalių perskaityta ir suprasta. Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje.
11. Sutarties Šalys, keisdamos Sutarties Bendrųjų sąlygų nuostatas arba jas papildydamos, apie tai nurodo Sutarties Specialiosiose sąlygose.

\_\_\_\_\_\_\_\_\_\_\_\_\_\_\_\_\_\_\_\_\_\_

1. [2014 m. vasario 26 d. Europos Parlamento ir Tarybos direktyva 2014/25/ES dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų, kuria panaikinama Direktyva 2004/17/EB](http://vpt.lrv.lt/uploads/vpt/documents/files/2014-25-ES.pdf) [↑](#footnote-ref-1)